Karl-Gustav Gjertsen er utdannet ved Statens høgskole for kunsthåndverk og design i Bergen (1971–1975) og har lærerutdanning fra Statens Yrkespedagogiske Høyskole (1983–1984). Han debuterte på Høstutstillingen i 1975 og er innkjøpt av blant annet Norsk kulturråd og Riksgalleriet. Han har utsmykket flere offentlig bygg. Han har dessuten gitt ut bøker med illustrasjoner laget som linoleumssnitt. Karl-Gustav Gjertsen har også hatt kunstelever.